दो ब्रांच कमेटियों का पुनर्गठन किया गया
बोकारो | बीएमएससे संबद्ध बोकारो स्टील राष्ट्रीय मजदूर संघ की एसएमएस-दो ब्रांच कमेटी का पुनर्गठन किया गया। इसमें सबसे पहले यूनियन के संयुक्त महामंत्री विनोद कुमार ने श्रमिक गीत प्रस्तुत किया। पोलित महतो ने सालाना प्रतिवेदन प्रस्तुत किया। इसके बाद अध्यक्ष ने पुरानी कमेटी के भंग होने की घोषणा की। यूनियन के महामंत्री सह एनजेसीएस सदस्य कृष्णा राय ने नई समिति की घोषणा की। नई समिति में केसी महतो अध्यक्ष, मनीष कुमार झा कार्यकारी अध्यक्ष, डोमन कुमार उपाध्यक्ष, पोलित महतो ब्रांच सचिव, महेंद्र कुमार सिंह और संतोष कुमार सिंह सह ब्रांच सचिव, निरंजन रजवार को कोषाध्यक्ष, कार्यसमिति के सदस्य में एससी कुम्हार, दिवाकर मुर्मू, एस गोप, विशु लाल गोस्वामी, एनके सिंह, एससी राय, राजीव कुमार, अजीत कुमार गुप्ता, यशवंत साह, जान बाबू मनोनीत किए गए।
hin_Deva hin_Deva